|  |
| --- |
| memo grb copy |

ПРЕДМЕТ

< ИНФОРМАТИКА У ЗДРАВСТВУ >

Предавање број 10

**<** **MICROSOFT POWER POINT >**

|  |  |  |  |
| --- | --- | --- | --- |
| Недеља | Наставна јединица | Тематске јединице | Резултат – знања или вештине које студент треба да добије |
| 10 | Microsoft Power Point 2007 | Програм за израду презентација | Упознавање са радом у програму за израду презентација Microsoft Power Point (наставак). |

Copyright © 2017 – Факултет медицинских наука Универзитета у Крагујевцу. Сва права задржана. Без претходне писмене дозволе од стране Факултета медицинских наука забрањена је репродукција, трансфер, дистрибуција или меморисање неког дела или читавих садржаја овог документа, копирањем, снимањем, електронским путем, скенирањем или на било који други начин.

Copyright © 2017 – Faculty of Medical Sciences of University of Kragujevac. All rights reserved. No part of this publication may be reproduced, stored in a retrieval system or transmitted in any form or by any means, electronic, mechanical, photocopying,, recording, scanning or otherwise, without the prior written permission of Faculty of Medical Sciences.

**САДРЖАЈ**

[Наменска графика и мултимедија 2](#_Toc505525779)

[Контролни преглед резултата 4](#_Toc505525780)

[Напредни елементи презентације 5](#_Toc505525781)

[Транзиције 5](#_Toc505525782)

[Анимација садржаја 6](#_Toc505525783)

[Припрема и извођење презентације 7](#_Toc505525784)

[Измена тока презентације 7](#_Toc505525785)

[Начини емитовања 9](#_Toc505525786)


[Припрема предавања 10](#_Toc505525787)

Предавање бр. 10


**<** **MICROSOFT POWER POINT >**

### Наменска графика и мултимедија

*Power Point* омогућава примену неколико резервисаних типова графичких садржаја помоћу алатки заједничких за читав *Office*. **Група *Shapes*** је богата колекција векторских облика која се након уноса може додатно контролисати.



*Слика 19: Група Shapes*





*Слика 20: WordArt*

На пример, ако се унесе класична стрелица (први избор у групи ***Block Arrows***), на њој се може видети жута тачка на унутрашњем углу, чијим повлачењем се подешава облик стрелице. Сваки ***AutoShape*** ће се додатно контролисати у контексном менију, где му се може променити боја, додати текст, поставити текст у позадину, анимирати, итд.


***WordArt*** је модул за креирање стилизованих исписа на основу двадесетак предложака који се такође могу уређивати. Постоје пет врста графичких облика од посебног значења, који се могу позвати директно из групе од шест тастера у предлошку облика слајда.


Мултимедија у презентацији је посебно атрактивна, било да се користи звук у позадини или видео записи у слајдовима. Додавање мултимедије би драстично увећало *.PPTX* датотеку. Зато постоји опција да звучни клип остане у посебној датотеци (видео увек остаје ван *.PPT*X фајла), али мора се мислити на то да се при ношењу презентације понесе и он. Треба знати да је мултимедија ретко примерена предавањима, већ се углавном користи у презентацијама које се самостално користе или аутоматски емитују.





*Слика 23: Убацивање мултимедије у документ*

**


**

*Слика 24: Емитовање секвенце аутоматски по отварању слајда или ручно на клик мишем*

На крају одговорити на питање да ли да се секвенца емитује аутоматски по отварању слајда или ручно на клик мишем. Ако је постављен неки видео запис види се његова прва сличица која се може уређивати као и било који објекат. Leвим кликом миша на објекат звука, добија се контекстуални мени ***Sound Tools*** приказан на слици 24.


### Контролни преглед резултата

Иако постоји још много алатки за уређење садржаја и понашање слајдова, многе успешне презентације су направљене техникама које не превазилазе до сада изложени материјал. Презентација се може додатно улепшати, али пре тога треба испитати презентацију која је формирана.



*Слика 25: Изглед оквира Slide Sorter*

Зато треба прећи у наменски поглед ***Slide Sorter View***, кликом на тастер у доњем десном углу прозора (слика 25). Целу радну површину ће заузети сличице слајдова које се могу зумирати од 25% до 100%, што је углавном довољно и за читање детаља на слајдовима. Прва намена овог погледа је да се стекне преглед укупног садржаја. Овде се не може мењати текст на појединачном слајду. То се може учинити ако се дуплим кликом на жељени слајд пређе у ***Normal View***. ***Slide Sorter*** је оптималан за извођење разних радњи које се тичу комплетног садржаја презентације.



*Слика 26: Контекстни мени слајда (активира се десним кликом на слајд приказан у Slide Sorter оквиру)*

Када се први пут прегледа коначни садржај презентације, можда ће се доћи на идеју да се обрише неки слајд (притисак на ***Del*** на тастатури или избором ***Delete Slide*** у контекстном менију) или да се премести - само ухватити слајд мишем превући га на нову позицију. Може се испитати могући утицај разних шаблона или колорних шема на разне облике слајдова (преко опцијe ***Design).*** Безбедности ради, пре измене треба снимити готову презентацију, а неку промену после снимити као алтернативну верзију.

## Напредни елементи презентације


### Транзиције

Уколико се користе са мером, транзиције чине атрактивни елемент презентације. Реч је о ефектима промене слајда, који замењују просту “промену кадра” док тече предавање. Пробе и поставке транзиција изводе се кликом на мени ***Animations***, избором поља ***Transition to this slide*** и кликом на понуђене ефекте на слици 28.

Пожељно је да се буде у ***Slide Sorter***-у, јер је општи преглед током посла лакши. Када се транзиција постави на слајд, у ***Slide Sorter***-у се испод њега појављује сличица звездице. Клик на њу илуструје понашање транзиције.

При подешавању транзиције може се подесити брзина (***Speed*** варира три брзине извођења транзиције), звук (***Sound*** нуди обимну листу звучних ефеката који прате транзицију). Не треба дефинисати звучне ефекте у презентацији намењеној предавању - то су ефекти прикладни за самостални рад презентације, док би слушаоци предавања само били ометани да слушају оно што се прича.


Ако се транзиција допадне након пробе на једном слајду, може се кликнути на тастер ***Apply to All Slides***.




*Слика 28: Подешавање транзиција*

### Анимација садржаја

Постоји више начина да се активира садржај унутар једног слајда. Управо је ово група ефеката на којој многи аутори праве кардиналне грешке, показујући лош смисао за дизајн. Ако се прави аутоматска презентација која ће се сама емитовати, дозвољено је готово све, али најважније правило целисходне примене анимација у току “живих” предавања јесте интеракција говора и приказа: ова техника има смисла само ако тачно наглашава предавачеве речи.

 *Слика 29: Постављање анимација*

Aнимације се постављају са ***Custom Animation***. Није добро анимирати читав слајд. Препоручује се пуни избор и детаљна контрола анимације само појединих делова слајда, што се може припремити са ***Custom Animation***. Означи се елемент који се жели анимирати (оквир текста или слика), па се отвори листа ***Add Effect***.



*Слика 30: Додавање ефеката анимације*

Када се одабере тип, појавиће се неколико контрола понашања анимације. Најпре треба одабрати када се она стартује: у листи ***Start*** постоје опције ***On Click*** (креће само на клик мишем или на притисак на ***Enter*** или ***Space*** на тастатури, као када се иначе мења слајд), ***With Previous*** (заједно са претходним приказаним садржајем) или ***After Previous*** (после приказаног садржаја, рецимо након претходне анимације).

Иза тога располаже се са једном или две контроле за детаљно понашање анимације (брзина и евентуално нека појединост изабраног ефекта). У листи која се формира испод контрола, види се листа свих већих примењених анимација. Када постоји више анимација на истом слајду, може им се мењати садржај повлачењем мишем или контролом ***ReOrder***. Контролом ***Play*** симулирају се ефекти који су припремљени.


Најефектнија је анимација теза у једном оквиру текста, које наилазе једна по једна онако како се буде говорило о њој. Тако ће излагање добити на динамици, уз повећану пажњу слушалаца. Да би се извео овај ефекат означи се цео оквир текста, па се употреби нпр. ефекат ***Entrance/Fly In/From Left/Very Fast***.

На дну листе ефеката налази се стрелица. Када се отвори види се да је излистано онолико анимација колико има ставки у оквиру. Треба одмах проверити како функционише овај ефекат кликом на контролу ***Slide Show***: видеће се слајд са насловом, али без текста. Сваким притиском на тастер ***backspace*** у слајд ће ући по један ред текста, док ће остали чекати да се о ставци каже шта је предвиђено, па ће се онда позвати следећа. Добар укус налаже да наслов слајда мора бити недодирљив за анимацију.

## Припрема и извођење презентације



### Измена тока презентације

Када се једном комплетира садржај и поставе сви одабрани ефекти на презентацију, она је готова, али може се десити да је потребна скраћена или модификована верзија истог садржаја, како би се презентација прилагодила другој прилици. На пример, можда је потребно да се понови предавање у скраћеном облику или да се неком другом аудиторијуму прикаже садржај који претходном аудиторијуму није показан. Уобичајено би било да се ископира презентација под другим именом, па да се на копији направе све потребне измене. Међутим, постоји неколико начина да се направи више верзија презентације у истој датотеци, а да се различита предавања изведу са или без извесних модификација које се морају извести непосредно пре емитовања.



*Слика 33: Сакривање слајдова при презентацији*

Претпоставимо да се неком аудиторијуму не жели приказати један или више слајдова. Сасвим једноставан начин заобиласка јесте да се одабрани слајдови сакрију. Треба прећи у ***Slide Sorter*** и означити све такве слајдове, а затим у контекстном менију или у ***toolbar***-у применити команду ***Hide Slide*** (Слика 33). Током емитовања ти слајдови се неће видети. У ***Slide Sorter***-у ће се видети косо прецртан редни број слајда, што је индикатор да је он сакривен. Ако једна група у одређеном делу предавања треба да види једну верзију слајда, а следећа група другу верзију, не морају се због тога правити измене на слајду. Направи се копија слајда (***Duplicate***, ***Ctrl+D***), на једном од њих се направе потребне измене, па се сакрије тренутно непотребна верзија. Пре следећег предавања само се сакрије прва, па се открије друга верзија и презентација је спремна.

*Слика 34: Дефинисање избора и редоследа слајдова посебног емитовања*

Ако се жели драстично скратити презентација због краћег предавања, нема смисла да се од 40 слајдова сакрије њих 25 - тада би заиста било боље да се направи копија презентације и обрише вишак. Уместо тога, може се направити један или више сценарија за посебно емитовање, које ће бити забележено у истој датотеци.

Отвори се дијалог ***Slide Show/Custom Shows***, па се у истоименом дијалогу кликне на ***New***. Отвара се дијалог ***Define Custom Show***, где треба утврдити избор и редослед слајдова посебног емитовања. Најпре се да прикладно име тој верзији (опција ***Slide show name***), а потом у левом прозору се означе жељени слајдови и пренесу се у десни прозор кликом на ***Add***. То се може учинити са више слајдова одједном, означавајући од првог до последњег жељеног држећи ***Shift***, односно (ако слајдови који су потребни нису узастопни) држећи ***Ctrl***. Сувишни слајдови се одбацују тастером ***Remove***. Дефинисани сценарио може се мењати ако се кликне на ***Edit*** у дијалогу ***Custom Shows***.

Може се затим направити копија сценарија (***Copy***), па се мало модификовати слична верзија. Тако би се припремиле две верзије предавања које су поменуте у опису технике сакривања слајда. Када има више ових поставки, одабрана ће се емитовати када се у дијалогу ***Custom Shows*** кликне на ***Show***.

### Начини емитовања

Аутоматско извршавање презентације почива на интервалу времена које се задаје сваком слајду. Оптимални начин задавања почетног времена приказивања је симулација у реалном времену која ће се извести алатком ***Rehearse Timings***. Позивом команде, покренуће се емитовање презентације, а у углу ће се наћи ***toolbar*** ***Rehearsing*** у коме ће се контролисати време (слика 35). Полако треба прегледати један по један слајд, читајући садржај и прегледајући слике пажљиво.




*Слика 35: Задавање времена приказивања коришћењем Rehearse Timings*

Ако постоји неки анимирани садржај (који сад треба да се стартује аутоматски, а не ручно), сачекати да се анимација заврши. Када прође довољно времена кликнути на тастер ***Next***, па поновити поступак и тако редом, да краја презентације. У два поља видеће се време потрошено на једном слајду, односно на целом досадашњем току презентације. Кликом на тастер ***Pause*** зауставља се прегледање, а поновним кликом на њега исто се наставља. Кликом на ***Repeat*** понавља се преглед слајда. На крају се поставља питање да ли да забележено време буде постављено као атрибут слајдова. Прихватити то и прегледати резултат, покрећући ***slide show***.

Време се може придружити слајду и без прегледа, а може се и исправити појединачно време записано током “преслишавања”.

Друга је контрола (***Automatically after***) у којој се дефинише време до измене слајда, мерено у минутима, секундама, и десетинкама. Измена се може направити на једном слајду или више њих одједном, ако се означе. То се може назначити и за све слајдове одједном, али ипак припазити: клик на тастер ***Apply to all Slides*** истовремено аплицира и назначену транзицију слајда, па се могу погубити различите транзиције, ако су у претходној фази рада дефинисане. Најбоље би било да се задавање времена и ефекти транзиције раде симултано. Ако постоји нека заједничка особина за све слајдове, најпре се она дефинише, а потом се поставља атрибут који важи за појединачне слајдове.



*Слика 36: Дефинисање времена трајања слајдова*


### Припрема предавања

Послови припреме аутоматског емитовања и режима интерактивног “киоска” завршавају се постављањем елемената и дефинисањем понашања програма. Постоји, ипак, фактор у приказивању презентација током предавања који је тешко параметризовати: сам предавач.

Људски фактор је најлабилнији део техничког система и зато је за припрему предавања потребно искуство, пробе и преслишавање. Када је једном спремљен технички део презентације, урађен је лакши део: сад се треба припремити за наступ.

Мора се проверити да ли ће се рећи све што је потребно, уз нужне нагласке, али строго поштујући задато време. Aко је речено колико времена се има на располагању, онда то знају и слушаоци. Након што се премаши задато време, велики број слушалаца ће престати да слуша и направиће се мучна атмосфера. Зато треба употребити алатку ***Rehearse Timings*** док се пред рачунаром наглас говори као пред публиком, а онда погледати колико је времена потрошено.

Најбољи резултат је ако је то време око 90% термина са којим се располаже. Савет је да се сниме интервали времена, па се забележи утрошак времена до неколико карактеристичних слајдова (нпр. сваких десетак минута за предавање од 40 минута) и дискретно искористе те тачке за контролу динамике предавања, прилагођавајући брзину наставка. На крају обрисати задате интервале са слајдова.




*Слика 38: Тастер Slide Show from current slide*

Пре поласка на место предавања, остаје да се спакује презентација на екстерни медијум. Најбоље је употребити CD или USB флеш. Пре паковања добро је променити екстензију датотеке презентације из *.pptх* у *.ppsх* (*.ppsх* отварање значи директно емитовање презентације). У ствари, добро је понети верзије оба типа, па поступити како је згодније, јер ако се случајно притисне тастер ***ESC*** на *.ppsх* верзији, тиме се враћа у Windows, па се мора отворити и премотавати презентација до потребног слајда.

У случају *.pptх* верзије, највећа незгода је повратак у режим едитовања презентације. Тада не треба притиснути тастер F5, јер би се тиме кренуло од првог слајда. Уместо тога одабрати жељени слајд у прозору ***Layout*** или у ***Slide Sorter***-у, па кликнути на мали тастер ***Slide Show*** ***from current slide*** који стоји при дну основног прозора програма.

Aко се носи презентација на други рачунар, обавезно је консултовати се са организатором предавања каква је техничка подршка инсталирана на рачунар. Потребан је бар ***PowerPoint Viewer***. Aко се иде на место предавања за које није сигурно какву подршку има, било би добро да се употреби алатка ***Package for CD***. Реч је о подсистему *PowerPoint*-а који ће организовати све садржаје потребне и довољне да се презентација може емитовати на рачунару са “голим” оперативним системом почев од **Microsoft Windows**-а 98 па надаље.



*Слика 39: Алатка Package for CD*

***Package for CD*** се покреће преко ***Office button***, oтварањем опције ***Publish***. Отвориће се дијалог приказан на слици. У поље ***Name the CD:*** треба унети назив ***CD***-а. Затим треба одабрати активну или додати другу затворену презентацију коришћењем опције ***Add Files***. Потом се дефинише циљно место за паковање (CD или неки фолдер на диску).